CELEX: 62014TN0154
Language: mt
Date: 2014-03-07 00:00:00
Title: Kawża T-154/14: Rikors ippreżentat fis- 7 ta Marzu 2014 – ANKO vs Il-Kummissjoni

10.6.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 175/46
            
         Rikors ippreżentat fis-7 ta Marzu 2014 – ANKO vs Il-Kummissjoni
   (Kawża T-154/14)
   2014/C 175/63
   Lingwa tal-kawża: il-Grieg
   
      Partijiet
   
   
      Rikorrenti: ANKO Anonymos Etairia Antiprosopeion, Emporiou kai Viomichanias (Ateni, il-Greċja) (rappreżentanti: V. Christianos, avukat)
   
      Konvenuta: Il-Kummissjoni Ewropea
   
      Talbiet tar-rikorrenti
   
   
               —
            
            
               tikkonstata li l-ammont totali ta’ EUR 185 664,10 li l-Kummissjoni diġà ħalset lir-rikorrenti għall-proġett OASIS kif ukoll l-ammont totali ta’ EUR 465 062,84 li l-Kummissjoni diġà ħallset għall-proġett PERFORM jikkostitwixxu spejjeż eliġibbli;
            
         
               —
            
            
               tikkonstata li l-ammont ta’ EUR 1 824,05 li l-Kummissjoni ma ħallsitx għall-proġett OASIS u l-ammont ta’ EUR 637 117,17 li l-Kummissjoni ma ħallsitx bħala għajnuna finanzjarja għall-proġett PERFORM jikkostitwixxu spejjez eliġibbli li l-Kummissjoni għandha konsegwentement tħallas lil ANKO;
            
         
               —
            
            
               tikkundanna lill-Kummissjoni għall-ispejjeż esposti mir-rikorrenti.
            
         
      Motivi u argumenti prinċipali
   
   Dan ir-rikors jittratta r-responsabbiltà tal-Kummissjoni, abbażi tal-Artikolu 272 TFUE, inkonnessjoni mal-kuntratti a) Nru 215 754 u b) Nru 215 952 maħsuba rispettivament sabiex jeżegwixxu l-proġetti a) OASIS u b) PERFORM.
   B’mod iktar preċiż, ir-rikorrenti ssostni li, għalkemm eżegwiet l-obbligi kuntrattwali tagħha, il-Kummissjoni, bi ksur tal-kuntratti ċċitati iktar 'il fuq, tal-prinċipju tal-aspettattivi leġittimi, tal-projbizzjoni tal-abbuż mid-dritt u tal-prinċipju ta’ proporzjonalità, talbet ir-rimbors tal-ammonti mħallsa lil ANKO, abbażi tal-allegazzjoni li dawn ma humiex spejjeż eliġibbli, u rrifjutat li tħallas l-għajnuna finanzjarja rimanenti. Għal din ir-raġuni, ir-rikorrenti ssostni, fl-ewwel lok, li l-Kummissjoni qiegħda tonqos mill-obbligi kuntrattwali tagħha applikabbli fil-konfront ta’ ANKO billi tiċħad in-natura eliġibbli fir-rigward tal-għajnuna finanzjarja kważi kollha tal-Kummissjoni għall-proġetti OASIS u PERFORM. Fit-tieni lok, ir-rikorrenti ssostni li l-irkupru tal-ammonti kollha huwa sproporzjonat u abbużiv.